ΠΕΡΙΕΧΟΜΕΝΑ
ΑΠΟΦΑΣΕΙΣ
Επικύρωση των με αριθμούς 345/30.11.2022
και 366/29.12.2022 Πράξεων της Προέδρου του
Αρείου Πάγου.
Διαπιστωτική πράξη περί μη επάρκειας της ελάχιστης στελέχωσης της Υπηρεσίας Δόμησης του
Δήμου Ωρωπού.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφάλματος στην υπ’  αρ. 10994/22/
05.01.2023 απόφαση του Περιφερειάρχη Νοτίου
Αιγαίου που δημοσιεύθηκε στην Εφημερίδα της
Κυβερνήσεως (Β’ 68).
ΑΠΟΦΑΣΕΙΣ
Αριθμ. απόφ. 1/2023
(1)
Επικύρωση των με αριθμούς 345/30.11.2022
και 366/29.12.2022 Πράξεων της Προέδρου του
Αρείου Πάγου.
Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ
(Σε συμβούλιο)
Σήμερα, 26 Ιανουαρίου 2023, ημέρα Πέμπτη και ώρα
11.00, στο Μέγαρο του Αρείου Πάγου και στο ακροατήριο της Ολομέλειας (1ος όροφος) συνήλθε, ύστερα
από νόμιμη πρόσκληση της Προέδρου του Αρείου Πάγου, η κατά τα άρθρα 15 και 27 του Κώδικα Οργανισμού
Δικαστηρίων και Κατάστασης Δικαστικών Λειτουργών
(κ.ν. 4938/2022), Ολομέλεια σε συμβούλιο, στην οποία
έλαβαν μέρος οι: 1) Μαρία Γεωργίου - Εισηγήτρια, Πρόεδρος του Αρείου Πάγου, 2) Νικόλαος Πιπιλίγκας, 3) Θε-
όδωρος Κανελλόπουλος, 4) Γεώργιος Χριστοδούλου,
5) Μαρία Βασδέκη, 6) Ελένη Φραγκάκη, 7) Ζαμπέττα
Στράτα, 8) Μαρία Μουλιανιτάκη, 9) Μαριάνθη Παγουτέλη, 10) Μυρσίνη Παπαχίου, Αντιπρόεδροι του Αρείου
Πάγου, 11) Μαρία Κουβίδου, 12) Αικατερίνη Κρυσταλλίδου, 13) Αικατερίνη Βλάχου, 14) Μαρία Λεπενιώτη,
15) Ευδοξία Κιουπτσίδου-Στρατουδάκη, 16) Ιωάννα Κλάπα-Χριστοδουλέα, 17) Χρήστος Κατσιάνης, 18) Ασημίνα
Υφαντή, 19) Ιωάννα Μαργέλλου - Μπουλταδάκη, 20) Δημητρία Στρούζα-Ξένου ή Κοκολέτση, 21) Μαρουλιώ Δα-
βίου, 22) Μαρία Κουφούδη, 23) Γεώργιος Καλαμαρίδης,
24) Γεωργία Κατσιμαγκλή, 25) Σοφία Οικονόμου, 26) Δημήτριος Τράγκας, 27) Κωστούλα Πρίγγουρη, 28) Κανέλλα
Τζαβέλλα-Δημαρά, 29) Ελένη Μπερτσιά, 30) Διονύσιος
Παλλαδινός, 31) Στέφανος-Σπυρίδων Πανταζόπουλος,
32)  Αθανάσιος Θεοφάνης, 33)  Αθανάσιος Τσουλός,
34) Παρασκευή Τσούμαρη, 35) Αγάπη Τζουλιαδάκη,
36)  Γεώργιος Αυγέρης, 37) Ασπασία Μεσσηνιάτη-Γρυπάρη, 38) Μαρί Δεργαζαριάν, 39) Παναγιώτης Βενιζε-
λέας, 40) Αλεξάνδρα Αποστολάκη, 41) Μαρία ΣιμιτσήΒετούλα, 42) Αριστείδης Βαγγελάτος, 43) Κωνσταντίνα
Νάκου, 44) Ελευθέριος Σισμανίδης, 45) Σπυρίδων Κουτσοχρήστος, 46) Μαρία Χασιρτζόγλου, 47) Σταυρούλα
Κουσουλού, 48) Αγαθή Δερέ, 49) Κλεόβουλος-Δημήτριος Κοκκορός, 50) Χρήστος Νάστας, 51) Χριστίνα-Ζα-
φειρία Γαβριηλίδου, 52) Τριανταφύλλη Δρακοπούλου,
53) Ευτύχιος Νικόπουλος, 54) Γεώργιος Παπαγεωργίου,
55) Σταύρος Μάλαινος, 56) Χρυσούλα Πλατιά, 57) Μαλαματένια Κουράκου, 58) Βαρβάρα Πάπαρη, 59) Παναγιώτα
Γκουδή-Νινέ, 60) Φώτιος Μουζάκης, 61) Ελπίδα Σιμιτοπούλου, 62) Μαρία-Μάριον Δερεχάνη, 63) Αικατερίνη
Χονδρορίζου, 64) Λεωνίδας Χατζησταύρου και 65) Ευαγγελία Γιακουμάτου, Αρεοπαγίτες. Κωλύονται και δεν
παρέστησαν οι λοιποί Αντιπρόεδροι του Αρείου Πάγου
και Αρεοπαγίτες.
Παραστάθηκαν ο Αντεισαγγελέας του Αρείου Πάγου,
Παναγιώτης Παναγιωτόπουλος, ως νόμιμος αναπληρωτής του κωλυομένου Εισαγγελέα του Αρείου Πάγου και
των κωλυομένων αρχαιοτέρων του παραστάντος υπηρετούντων Αντεισαγγελέων του Αρείου Πάγου, και η
Γραμματέας της Ολομελείας, Ηρακλεία Γιαννακοπούλου,
Προϊσταμένη Διεύθυνσης της Γραμματείας του Αρείου
Πάγου.
Στην αρχή της συνεδρίασης, η Πρόεδρος γνωστοποίησε στα μέλη της, ότι στον Άρειο Πάγο υπηρετούν, εκτός
από την Πρόεδρο του Αρείου Πάγου, 10 Αντιπρόεδροι
και 74 Αρεοπαγίτες. Απουσίαζαν και δεν προσμετρήθηκαν στο συνολικό αριθμό των υπηρετούντων οι Αρεοπα-
γίτες: α) Ανθή Γκάμαρη, η οποία ορίστηκε, σύμφωνα με
το 1852/30.08.2021 έγγραφο της Προέδρου του Αρείου
Πάγου, ως τακτικό μέλος στην Επιτροπή Ελέγχου ΔηλώΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
27 Μαρτίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 1995
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1995/27.03.2023
σεων Περιουσιακής Κατάστασης (5376/03.08.2021 απόφαση του Προέδρου της Βουλής - ΦΕΚ 810/29-09-2021
τ. Υ.Ο.Δ.Δ.), με πλήρη και αποκλειστική απασχόληση, για
δύο (2) έτη (άρθρο 41 του ν. 1756/1988, όπως ισχύει, άρθρο 3Α του ν. 3213/2003), β) Αναστασία Παπαδοπούλου,
η οποία ορίστηκε ως Γενική Διευθύντρια της ΕΣΔι, με την
67/2022 απόφαση του Ανωτάτου Δικαστικού Συμβουλίου Πολιτικής και Ποινικής Δικαιοσύνης, με πλήρη και
αποκλειστική απασχόληση, και γ) Γεώργιος Κόκκορης, ο
οποίος τελεί σε μακροχρόνια αναρρωτική άδεια.
Κατόπιν, μετά από εντολή της Προέδρου, η Γραμματέας της Ολομέλειας, εκφώνησε τα ονόματα των υπηρε-
τούντων Αντιπροέδρων του Αρείου Πάγου και Αρεοπαγιτών, όπου διαπιστώθηκε, ότι από τους 85 υπηρετούντες,
συνολικά, Δικαστές του Αρείου Πάγου είναι παρόντες οι
αναφερόμενοι στην αρχή της παρούσας εξήντα πέντε
(65), δηλαδή, είναι παρόντα περισσότερα από τα μισά
μέλη της, άρα υπάρχει η προβλεπόμενη από το νόμο
απαρτία (άρθρα 15 παρ. 4 και 27 παρ. 1 του ν. 4938/2022,
όπως ισχύει).
Στη συνέχεια, η Πρόεδρος της Ολομέλειας κήρυξε την
έναρξη της συνεδρίασης.
Η Ολομέλεια του Αρείου Πάγου συγκλήθηκε νομίμως,
με την από 19 Ιανουαρίου 2023 έγγραφη πρόσκληση
της Προέδρου του Αρείου Πάγου προς τον Εισαγγελέα
του Αρείου Πάγου και τους υπηρετούντες στον Άρειο
Πάγο δικαστικούς λειτουργούς (άρθρο 15 παρ. 2 εδ. α’
του ν. 4938/2022), προκειμένου να επικυρώσει τις με
αριθμούς 345 και 366/2022 Πράξεις της Προέδρου του
Αρείου Πάγου.
Η Εισηγήτρια - Πρόεδρος του Αρείου Πάγου, Μαρία Γεωργίου, εισηγήθηκε την επικύρωση των εν λόγω Πράξεων.
Ο Αντεισαγγελέας του Αρείου Πάγου συμφώνησε με
την άποψη της Εισηγήτριας. Στη συνέχεια, σύμφωνα με
το άρθρο 15 παρ. 1 εδ. γ’ του ν. 4938/2022, ο Αντεισαγγελέας του Αρείου Πάγου, αποχώρησε.
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ
Κατά το άρθρο 27 παρ. 4 του Κώδικα Οργανισμού
Δικαστηρίων και Κατάστασης Δικαστικών Λειτουργών (κ.ν. 4938/2022), «Με απόφαση της Ολομέλειας
σε συμβούλιο, που δημοσιεύεται στην Εφημερίδα της
Κυβερνήσεως, καθορίζεται η σύνθεση των τμημάτων,
με κατανομή σε αυτά των μελών του Αρείου Πάγου. Για
την κατανομή λαμβάνονται υπόψη οι προτιμήσεις των
αντιπροέδρων και των αρεοπαγιτών, όπως και η αρχαιότητά τους, προκειμένου να υπηρετούν σε κάθε τμήμα
και αρχαιότεροι αρεοπαγίτες. Κατά την κατανομή μπορεί
να ορίζονται για κάθε τμήμα και αναπληρωτές αρεοπαγίτες, που υπηρετούν σε άλλα τμήματα. Ο Πρόεδρος του
Αρείου Πάγου μπορεί κατά τη διάρκεια του δικαστικού
έτους να συμπληρώνει τη σύνθεση ορισμένων τμημάτων
από άλλα τμήματα, εφόσον αυτό επιβάλλεται από ειδικές
υπηρεσιακές ανάγκες. Η πράξη αυτή του Προέδρου έχει
προσωρινή ισχύ μέχρι να ληφθεί σχετική απόφαση από
την Ολομέλεια, η οποία συγκαλείται εντός τριάντα (30)
ημερών και η απόφαση να δημοσιευθεί στην Εφημερίδα
της Κυβερνήσεως».
Κατά τις ανωτέρω διατάξεις η Ολομέλεια, που συνήλθε
σε Συμβούλιο, άκουσε την Εισηγήτρια - Πρόεδρο του
Αρείου Πάγου, η οποία ανέπτυξε τα κάτωθι:
1) Το περιεχόμενο της με αριθμό  345/30.11.2022
πράξης της Προέδρου του Αρείου Πάγου, στην οποία
αναφέρονται: 1. Το άρθρο 5 του ν. 4938/2022, σύμφωνα με το οποίο: «παρ. 1: Αν δεν υπάρχουν, απουσιάζουν
ή κωλύονται οι δικαστές, αναπληρώνονται, κατά σειρά
αρχαιότητας, εφ’ όσον δεν ορίζεται διαφορετικά, ως εξής:
Α.- Στα πολιτικά-ποινικά δικαστήρια: α.....» και «β. οι αντιπρόεδροι του Αρείου Πάγου από αρεοπαγίτη του τμήμα-
τος τους... παρ. 2: Οι αναπληρωτές της παρ. 1 ορίζονται
με πράξη του δικαστή που διευθύνει το δικαστήριο»,
2. Η με αριθμό 63/2022 απόφαση της Ολομέλειας του
Αρείου Πάγου (σε Συμβούλιο), με την οποία καταρτίστηκαν τα Τμήματα του Αρείου Πάγου με κατανομή σε
αυτά των μελών του για το δικαστικό έτος 2022-2023 και
3. Το γεγονός ότι η Αντιπρόεδρος του Αρείου Πάγου και
Πρόεδρος του Ε’ Ποινικού Τμήματος Μαρία Βασδέκη κωλύεται να προεδρεύσει στη με αρ. πινακίου Κ 768/2022
υπόθεση, που θα συζητηθεί κατά τη συνεδρίασή του της
9ης Δεκεμβρίου 2022, σύμφωνα με τα αναφερόμενα
στη με αριθμό 1401/2019 απόφαση (σε Συμβούλιο) του
Α’ Ποινικού Τμήματος Διακοπών του Αρείου Πάγου. Και
2) Το περιεχόμενο της με αριθμό 366/29.12.2022 πράξης της Προέδρου του Αρείου Πάγου, στην οποία ανα-
φέρονται: 1. Το άρθρο 27 παρ. 4 εδ. γ’ του ν. 4938/2022
(Κώδικας Οργανισμού Δικαστηρίων και Κατάστασης Δικαστικών Λειτουργών), σύμφωνα με το οποίο «Με από-
φαση της Ολομέλειας σε συμβούλιο, που δημοσιεύεται
στην Εφημερίδα της Κυβερνήσεως, καθορίζεται η σύνθεση των τμημάτων, με κατανομή σε αυτά των μελών του
Αρείου Πάγου...... Ο Πρόεδρος του Αρείου Πάγου μπορεί
κατά τη διάρκεια του δικαστικού έτους να συμπληρώνει
τη σύνθεση ορισμένων τμημάτων από άλλα τμήματα,
εφόσον αυτό επιβάλλεται από ειδικές υπηρεσιακές ανάγκες», 2. Η με αριθμό 63/2022 απόφαση της Ολομέλειας
του Αρείου Πάγου (σε Συμβούλιο) με την οποία καταρτίστηκαν τα Τμήματα του Αρείου Πάγου με κατανομή σε
αυτά των μελών του για το δικαστικό έτος 2022-2023, 3.
Το Προεδρικό Διάταγμα της 12ης Δεκεμβρίου 2022 που
δημοσιεύθηκε στο ΦΕΚ 3081 της 13ης Δεκεμβρίου 2022
(τεύχος Γ’), με το οποίο η Ευαγγελία Γιακουμάτου του Παναγή, Πρόεδρος Εφετών Αθηνών, έχει προαχθεί, κατ’ από-
λυτη εκλογή, στο βαθμό του αρεοπαγίτη, για πλήρωση
ανάλογης κενής οργανικής θέσης, η προαγωγή δε αυτή
της ανακοινώθηκε με το 57123/14.12.2022 έγγραφο του
Υπουργείου Δικαιοσύνης. 4. Τη με αριθμό 99/19.12.2022
Έκθεση Εμφάνισης και Ανάληψης Καθηκόντων της ανωτέρω στον Άρειο Πάγο.
ΓΙΑ ΤΟΥΣ ΛΟΓΟΥΣ ΑΥΤΟΥΣ
Επικυρώνονται οι κάτωθι Πράξεις της Προέδρου του
Αρείου Πάγου και ειδικότερα:
1. Η με αριθμό 345/30.11.2022 Πράξη της Προέδρου
του Αρείου Πάγου, σύμφωνα με την οποία ορίζεται η
Αρεοπαγίτης Μαρία Λεπενιώτη, αρχαιότερο μέλος της
Συνθέσεως του Ε’ Ποινικού Τμήματος, ως Προεδρεύουσα
του Τμήματος αυτού στη με αρ. πινακίου Κ 768/2022
υπόθεση, δικασίμου 9 Δεκεμβρίου 2022. Και
2. Η με αριθμό 366/29.12.2022 Πράξη της Προέδρου
του Αρείου Πάγου, σύμφωνα με την οποία τροποποιείται η με αριθμό 63/2022 απόφαση της Ολομέλειας του
Αρείου Πάγου, με την οποία καταρτίστηκαν τα ΤμήμαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1995/27.03.2023
τα του Αρείου Πάγου, με κατανομή σε αυτά των μελών
του Αρείου Πάγου, για το δικαστικό έτος 2022-2023. Και
τοποθετείται η νεοπροαχθείσα Αρεοπαγίτης Ευαγγελία
Γιακουμάτου του Παναγή στο Ε’ Ποινικό Τμήμα του Αρείου Πάγου.
Κρίθηκε, αποφασίσθηκε και εκδόθηκε στην Αθήνα,
στις 26 Ιανουαρίου 2023.
Η Πρόεδρος
ΜΑΡΙΑ ΓΕΩΡΓΙΟΥ
Ι
Αριθμ. 23710
(2)
Διαπιστωτική πράξη περί μη επάρκειας της ελάχιστης στελέχωσης της Υπηρεσίας Δόμησης του
Δήμου Ωρωπού.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ειδικότερα το άρθρο 97Α, όπως
τροποποιήθηκε με το άρθρο 83 του ν. 5021/2023 (Α’ 31).
2. Το π.δ.135/2010 «Οργανισμός Αποκεντρωμένης Διοίκησης Αττικής» (Α’ 228).
3. Τον ν. 4954/2022 (Α’ 136) και ειδικότερα τα άρθρα 63
και 64.
4. Την υπ’ αρ. 86780/19.12.2022 (Υ.Ο.Δ.Δ. 1183) απόφαση του Υπουργού Εσωτερικών, περί διορισμού του
Γρηγορίου Ζαφειρόπουλου του Επαμεινώνδα, στη θέση
του μετακλητού Γραμματέα Αποκεντρωμένης Διοίκησης
Αττικής.
5. To υπ’ αρ. 4568/08.03.2023 έγγραφο της Διεύθυνσης
Διοικητικών Υπηρεσιών του Δήμου Ωρωπού, με θέμα τη
λειτουργία Υ.ΔΟΜ. του Δήμου Ωρωπού, διαπιστώνουμε:
Ότι η Υπηρεσία Δόμησης του Δήμου Ωρωπού δεν διαθέτει την επάρκεια της ελάχιστης στελέχωσης κατά τα
οριζόμενα στην περ. α της παρ. 3 του άρθρου 97Α του
ν. 3852/2010, όπως τροποποιήθηκε με το άρθρο 83 του
ν. 5021/2023.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα,17 Μαρτίου 2023
Ο Γραμματέας Αποκεντρωμένης Διοίκησης
ΓΡΗΓΟΡΙΟΣ ΖΑΦΕΙΡΟΠΟΥΛΟΣ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(3)
Στην υπ’ αρ. 10994/22/05.01.2023 απόφαση του Περιφερειάρχη Νοτίου Αιγαίου, που δημοσιεύθηκε στην
Εφημερίδα της Κυβερνήσεως (Β’ 68), στη σελ. 639 στη
β’ στήλη, στον 34ο στίχο εκ των άνω, διορθώνεται:
το εσφαλμένο: «Αθανάσιος»,
στο ορθό: «Αναστάσιος».
(Από την Περιφέρεια Νοτίου Αιγαίου)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1995/27.03.2023
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20230201995.pdf | Tokens: 13770]